एक आवेदन से सभी तरह के ड्राइविंग लाइसेंस
केंद्रीयसड़क परिवहन और राजमार्ग मंत्रालय जल्द ड्राइविंग लाइसेंस के एक ही फार्म का प्रारूप जारी करने जा रहा है। इस अनोखे आवेदन में लोगों को अंगदान के लिए भी प्रेरित करने के लिए अंगदान का विकल्प भरने दिया जाएगा। नई व्यवस्था लागू होने के बाद परिवहन विभाग लाइसेंस से जुड़े हर एक काम के लिए अलग-अलग फॉर्म भरवाने की जगह सिर्फ एक ही फॉर्म भरवाएगा। आवेदन में पहली बार अंगदान का विकल्प हां या ना में मिलेगा। अंगदान के इच्छुक लाइसेंसधारकों को अंगदान के विकल्प पर हां लिखना होगा। ऐसे में उन्हें आर्गन डोनर (अंगदाता) लिखे ड्राइविंग लाइसेंस कार्ड मिलेंगे। खास बात यह होगी कि दुर्घटना की स्थिति में आसानी से इनका अंगदान हो सकेगा। इससे जरूरतमंद को नई जिंदगी मिलेगी। इस आवेदन में आधार कार्ड नंबर भी भरना होगा।
फार्मका यह प्रारूप मंत्रालय की समिति ने लोगों के सुझाव पर मंत्रालय को भेजा : आधिकारिकजानकारी के अनुसार परिवहन विभाग इसका रिकॉर्ड स्वास्थ्य विभाग से भी साझा करेगा। फार्म का यह प्रारूप मंत्रालय की समिति ने लोगों के सुझाव पर मंत्रालय को भेजा है। इसका मार्च में फाइनल नोटिफिकेशन जारी होते ही यह व्यवस्था देशभर में लागू हो जाएगी। गौरतलब है कि केंद्रीय सड़क परिवहन और राजमार्ग मंत्रालय ने हाल ही में लाइसेंस के फॉर्म की नई व्यवस्था लागू करने के लिए एक ड्राफ्ट नोटिफिकेशन जारी किया था।
एकफार्म से होंगे लर्निंग लाइसेंस, स्थायी, डुप्लीकेट, लाइसेंस रिन्यू जैसे कई काम : एकही आवेदन से लर्निंग लाइसेंस, स्थायी लाइसेंस, डुप्लीकेट लाइसेंस, लाइसेंस रिन्यूवल, लाइसेंस में कैटेगरी जोड़ने, पते में परिवर्तन, नाम में संशोधन जैसे कई काम हो सकेंगे। इस फार्मेट के जल्द लागू होने की पूरी उम्मीद है।
अनिवार्य होगा आधार, अंगुली से हो जाएगी पहचान
इसखास आवेदन में आधार नंबर लिखना अनिवार्य हो सकता है। यदि आवेदक ने आधार नंबर लिखता है तो उसे पिता या पति का नाम, महिला/पुरुष, पता और जन्म तारीख जैसी जानकारी नहीं भरनी होगी। ऐसे में आवेदक को सिर्फ एक अंगुली का निशान देना होगा। जिससे सही आवेदक की पहचान हो सके।
नया निर्देश
hin_Deva hin_Deva hin_Deva hin_Deva hin_Deva hin_Deva mag_Deva